**И З В Е С Т У В А Њ Е**

**за изработка на нов Закон за управување со отпадот**

**1. Назив на Министерството**:

Министерството за животна средина и просторно планирање започна со изработка нов Закон за управување со отпадот.

**2. Проблем:**

Основниот закон со кој се уредува управувањето со отпадот во Република Северна Македонија е Законот за управување со отпадот (ЗУО) („Службен весник на РМ“ бр. 68/04, 71/04, 107/07, 102/08, 134/08, 09/11, 123/12, 147/13, 163/13, 51/15, 146/15, 156/15,192/15, 29/16 и 63/16). Управувањето со посебните текови на отпад се уредува со Законот за пакување и отпад од пакување, Законот за управување со електрична и електронска опрема и отпад од електрична и електронска опрема, како и Законот за управување со батерии и акумулатори и отпадни батерии и акумулатори.

Со досегашниот Закон за управување со отпад се утврди рамката за воспоставување на инфраструктура за управување со отпад, која претежно се заснова на преземање на активности од единиците на локалната самоуправа. Резултатите од неговото спроведување покажаа слабости и недоречености во случаи кога не постојат доволно капацитети на локалната самоуправа во изнаоѓање на средства за изградба на нова инфраструктура за отпад, како и во неможноста да се обезбеди меѓусебна координација меѓу сите засегнати страни. Дополнително, од досегашното искуство се покажа дека за развивање на инфраструктура за отпад се потребни големи финансиски средства за чие обезбедување е неопходно да постои јасно и прецизно дефинирање на надлежностите и обврските помеѓу централната и локалната власт.

**3.** **Цел:** Главна цел која треба да се постигне со нивиот Закон управување со отпад е:

Со донесувањето на нов закон за управување со отпад ќе се овозможи воспоставување на функционален систем за регионално управување со отпад и изградба на регионални депонии, а истовремено ќе се затворат сите нестандардни депонии и ѓубришта. Воедно, ќе се овозможи регионално собирање, транспорт, селектирање, рециклирање на отпад, како и третман и искористување, со што ќе се зголеми степенот на заштита на здравјето на луѓето и заштита на животната средина, а сето тоа ќе биде чекор напред кон овозможување на циркуларна економија за овој сектор.

Воспоставувањето на регионално управување со отпад ќе овозможи подобра контрола врз животната средина од активностите во областа на управувањето со отпадот преку:

* намалување на депонирањето, односно намалени количини на отстранет отпад, а зголемување на преработката и рециклирањето на отпадот;
* намалување на нелегално депонирање, кое покрај заштитата на животната средина ќе доведе до зголемување и на приходите;
* зголемување на вработеноста во индустријата за отпад и обезбедување на поврзан пораст на приходите што ќе придонесат за зголемување на бруто домашниот производ;
* развивање на циркуларна економија со што ќе се овозможи поголема искористенот на ресурсите, а самото тоа ќе доведе и до економски развој;
* апроксимација на националното со европското законодавство во областа на управувањето со отпадот.

**4.** **Временска рамка за изготвување на законот:**

* Јануари 2019 година - почеток на подготовката на законот и подготовка на извештај за проценка на влијанието врз регулативата;
* Мај 2019 година - објава на нацрт верзија на текстот на измените на законите и нацрт верзија на извештајот за проценка на влијанието на регулативата на Единствениот Национален електронски регистар на прописи во Република Северна Македонија ([www.ener.gov.mk](http://www.ener.gov.mk)) и на веб страната на Министерство за животна средина и просторно планирање за доставување на коментари и забелешки по истата и спроведување на јавна расправа и консултации со засегнати страни;
* Јуни 2019 година - Доставување на текстот на измените и дополнувањата на законот до Владата на Република Северна Македонија.

**5. Засегнати страни:**

1. Органи на државна управа :

* Министерство за економија;
* Министерство за финансии;
* Министерство за внатрешни работи;
* Министерство за земјоделство, шумарство и водостопанство;
* Министерство за здравство;
* Министерство за информатичко општество и администрација;
* Заменик претседател на Владата на РСМ задолжен за економски прашања;
* Царинска управа на Република Македонија;
* Регулаторна Комисија за енергетика

1. Единици на локална самоуправа

* ЗЕЛС (Заедница на единици на локална самоуправа).

1. Јавни комунални претпријатија
2. Стопански Комори

* Асоцијација за секундарни суровини и рециклатори при Стопанска Комора на Република Северна Македонија;
* Сојуз на Стопански комори и
* Стопанска Комора на Северозападна Македонија.
* Македонска Асоцијација за цврст отпад

1. Здружение на даватели на Комунални услуги - АДКОМ
2. Асоцијација за управување со посебните текови на отпадот при Стпанска Комора на Северна Македонија и
3. Невладини организации кои делуваат во полето на заштитата на животната средина

**6. Начин на вклучување на засегната јавност:**

Организирање на јавна расправа и јавен увид, доставување на текстот на законот и состаноци со засегнатите страни.

1. **Електронска адреса каде засегнатите страни ќе можат да ја преземат електронската верзија на предлог измените на законот и нацрт Извештајот за ПВР:**

[www.ener.gov.mk](http://www.ener.gov.mk)

[www.moepp.gov.mk](http://www.moepp.gov.mk)

1. **Адреса и/или електронска адреса каде ќе можат да се достават мислењата, забелешките и сугестиите:**

[infoeko@moepp.gov.mk](mailto:infoeko@moepp.gov.mk)

1. **Одговорно лице за контакт во министерството:**

Ана Каранфилова Мазневска, email: a.karanfilova@moepp.gov.mk